เหล้านอกเซ็ง ส่อติดลบ4% ครั้งแรกใน5ปี
โพสต์ทูเดย์ &#8212; คอเหล้าลดรายจ่าย ทุบวิสกี้พรีเมียม สแตนดาร์ด ติดลบในรอบ 5 ปี เพอร์นอตฯ อัดงบ 125 ล้านกระตุ้น
7 ต.ค. 2552

โพสต์ทูเดย์ — คอเหล้าลดรายจ่าย ทุบวิสกี้พรีเมียม สแตนดาร์ด ติดลบในรอบ 5 ปี เพอร์นอตฯ อัดงบ 125 ล้านกระตุ้น
นายเจฟฟรี คิมเบิล ผู้อำนวยการฝ่ายการตลาดและพัฒนาธุรกิจ บริษัท เพอร์นอต ริคาร์ด (ประเทศไทย) ผู้นำเข้าและทำตลาดวิสกี้แบรนด์ฮันเดรด ไพเพอร์ส ชีวาส รีกัล และบัลแลนไทน์ส เปิดเผยว่า ตลาดวิสกี้ในเซ็กเมนต์พรีเมียมสแตนดาร์ดถึงสิ้นปีนี้ภาพรวมตลาดจะติดลบ 2% ถึงลบ 4% ลดลงจากเดือนมิ.ย. ที่ติดลบ 6% ตามภาวะเศรษฐกิจชะลอตัวทำให้กำลังซื้อลดลง 
ทั้งนี้ ถือเป็นปีแรกที่ตลาดดังกล่าวเติบโตติดลบจากก่อนหน้าช่วง 56 ปีที่ผ่านมา ตลาดวิสกี้กลุ่มนี้มีอัตราเติบโตสูงสุดกว่า 30%อย่างไรก็ตาม ในช่วง 34 เดือนนับจากนี้ ซึ่งเข้าสู่ช่วงหน้าขายซึ่งผู้บริโภคมีอารมณ์จับจ่ายซื้อสินค้ามากขึ้น บริษัทจึงเตรียมแผนการตลาดเพื่อรองรับการเติบโตของตลาดวิสกี้ในช่วงดังกล่าว โดยจะใช้งบราว 125 ล้านบาท เพื่อทำตลาดวิสกี้แบรนด์บัลแลนไทน์ส ผ่านกิจกรรมดนตรี 
ล่าสุด บริษัทได้ใช้งบราว 50 ล้านบาท จัดกิจกรรมดนตรีไปยังช่องทางร้านอาหารและผับ เพื่อขยายฐานกลุ่มเป้าหมายเพิ่มในอายุตั้งแต่ 2535 ปี สำหรับในปีนี้บริษัทคาดจะมีส่วนแบ่งตลาด 6% เพิ่มจากปีแล้วที่ครองส่วนแบ่งตลาดราว 3% และใน 5 ปีวางเป้าจะมีส่วนแบ่งตลาดเพิ่มเป็น 20%